**PRACOVNÝ LIST**

**ROVNAKÝ PRÍSTUP KU VŠETKÝM DEŤOM**

**Prečítaj si text:**

Právo na rovnosť vychádza z našej ľudskej podstaty a dôstojnosti a štát ju musí rešpektovať. Medzi ľuďmi je však veľa rozdielov, všetci nie sú rovnakí. Podľa niektorých znakov (farba, pleť, pôvod,) by sme ľudí mohli začleniť do určitých skupín, ale aj vo vnútri skupín je medzi ľuďmi množstvo odlišností.

**Diskrimináciu rozlišujeme:**

Zjavnú, priamu diskrimináciu **-** otvorene priznávame iné zaobchádzanie s ľuďmi, ktorí patria do istej skupiny (napr. vylúčime z normálnych škôl deti, ktoré sú telesne či duševné postihnuté, aby nezdržiavali alebo nerušili priebeh vyučovania).

Skrytú, nepriamu diskrimináciu **-** zaobchádzame so všetkými rovnako, ale výsledky sú rozdielne podľa príslušnosti k skupine (napr. všetci máme právo športovať, ale golf si môžu dovoliť iba tí, ktorí na to majú peniaze).

Predsudok je hotová myšlienka o osobe, veci, alebo skupine osôb bez predchádzajúce dostatočného poznania a porozumenia. Nie je to nedorozumenie, je to antipatia, pohrdlivý až nepriateľský postoj. Konanie človeka ovplyvneného predsudkom je urážlivé a nerešpektuje osobnosť iného človeka.